\subsubsection*{Field Test}
%dette felt studium synes Mark ikke var relevant, da det ikke blev udført i det korrekte miljø. Vi bør derfor udelade det. 
I vores konkrete felt studium har vi ikke haft mulighed for at opstille vores produkt i en musikbutik, men istedet forsøgt at efterligne den situation. Vi har ladet en person der ikke kender produktet prøve det, udelukkende med den viden at det er en "lyttepost som dem i butikkerne, dog styret med webcam". Han fik mulighed for at lege med produktet i omtrent 10 minutter under observation, og hvor han løbende kommenterede forskellige aspekter. 

Der er to problemer med vores konkrete test. For det første mangler vi alle de forstyrrende elementer man finder i en rigtig butik. For det andet er vores prototype ikke udviklet med den fulde funktionalitet. Men alt i alt har vi forsøgt under omstændighederne at få så realistisk et felt studie som muligt. 

På de 10 minutter vores test person fik han udforsket alle de forskellige funktioner der var implementeret i vores prototype. Det første han gjorde var at navigere lidt frem og tilbage for at få en følelse med systemet. Dernæst gik han ind og valgte et musiknummer, hørte lidt af det og gik lidt frem og tilbage på playlisten. 

Generelt foregik hans navigation rundt i de forskellige menuer hurtigt og med lille tøven. Han sagde "at det var skægt", og brugte tid på at navigere rundt uden et egentligt formål. 

På den mere negative side sagde han, at "han var i tvivl hvad der skulle til for at vælge en bobbel." Derudover forsøgte han at vælge et specifikt nummer på playlisten - en funktion vi ikke har implementeret. 




Den har skabt fokus på at der er problemer i nogen af de mere tekniske aspekter af vores projekt. Hovedsageligt har den webcam baserede styring skabt problemer i forhold til præcis kontrol og en god oplevelse af feedback til brugeren. Da en simpel styring og god feedback var et meget klart krav i vores indledende brugerundersøgelser vil dette resultere i en række designændringer. Vi eksperimenterer med at ændre på hvor længe en bobbel skal være markeret, hvor stor markøren er og på hvordan vi skal fortælle brugeren hvor markøren er uden at ødelægge den visuelle oplevelse. 
